b'\n_START_ARTICLE_\nVartiklis (leidinys)\n_START_SECTION_\nPavadinimo kilm\xc4\x97\n_START_PARAGRAPH_\nPavadinimas siejamas su dviem dalykais \xe2\x80\x93 i\xc5\xa1 dalies su nes\xc4\x97kmingu bandymu modem\xc4\x85 vadinti vartikliu bei palyginam\xc4\x85ja baland\xc5\xbeio vartiklio metafora: abu (tiek modemas, tiek ir balandis) naudojami ry\xc5\xa1iams palaikyti. Be to, balandis yra sielos, dvasin\xc4\x97s (kokio nors rei\xc5\xa1kinio ar dalyko) prigimties simbolis. Leidiniui nesvetimos tiek technologij\xc5\xb3, tiek ir dvasingumo platinimo id\xc4\x97jos. Tod\xc4\x97l \xc5\xbeurnalo leid\xc4\x97jas siek\xc4\x97 kiek \xc4\xafmanoma glaud\xc5\xbeiau sujungti \xc5\xa1ias id\xc4\x97jas ir taip integruoti j\xc5\xb3 simbioz\xc4\x99 bendru \xe2\x80\x93 Vartiklio \xe2\x80\x93 pavadinimu.\n_START_SECTION_\nIstorija\n_START_PARAGRAPH_\n"Vartiklis" \xe2\x80\x93 vienas pirm\xc5\xb3j\xc5\xb3 elektronini\xc5\xb3 leidini\xc5\xb3 Lietuvoje. Pirmasis numeris pasirod\xc4\x97 1996 m. vasario 23 d. Jo autorius bei leid\xc4\x97jas \xe2\x80\x93 Jonas Skendelis._NEWLINE_I\xc5\xa1 prad\xc5\xbei\xc5\xb3 \xc5\xbeurnalas buvo platinamas tekstiniu formatu BBS tinkle ir el. lai\xc5\xa1kais._NEWLINE_1996 m. gegu\xc5\xbe\xc4\x97s 9 d. prad\xc4\x97tas leisti ir elektroninis variantas (HTML formatu). Spausdintinis \xe2\x80\x9eVartiklio\xe2\x80\x9c variantas buvo leid\xc5\xbeiamas iki 1998 m. liepos 6 d. (Nr.25).\n_START_SECTION_\nDabartis\n_START_PARAGRAPH_\n\xc5\xa0iuo metu \xc5\xbeurnalas i\xc5\xa1liko kaip interneto svetain\xc4\x97.'